เรื่องร้องเรียน: ตรงแยกเสือป่า เขตป้อมปราบศัตรูพ่าย จะข้ามถนนตรงทางม้าลายจากเสือป่าไปทางเยาวราช (เลียบเส้นเจริญกรุง) มีป้ายหาเสียงบังทัศนวิสัยมาก จะข้ามถนน มองไม่เห็นรถที่กำลังเลี้ยวมา รถเกือบชนแล้วครั้งนึง ติดต่อไปที่พรรคการเมืองแล้วเขาไม่ตอบ รบกวนแก้ไขให้ด้วยค่ะ ขอบคุณค่ะ
การดำเนินการของเจ้าหน้าที่: สำนักงานเขตป้อมปราบศัตรูพ่ายต้องขอขอบคุณท่านที่ได้กรุณาแจ้งปัญหาที่พบเข้ามา ในประเด็นเรื่องป้ายหาเสียงนั้น มีกฎหมายอื่นๆที่เกี่ยวข้อง เช่น กฎหมายเกี่ยวกับพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ซึ่งช่วงนี้เป็นที่ทราบกันดีว่ามีพระราชกฤษฎีกายุบสภา ซึ่งจะมีการเลือกตั้งผู้แทนราษฎรในเดือนพฤษภาคมนี้ อย่างไรก็ตาม สำนักงานเขตป้อมปราบศัตรูพ่าย ในฐานะหน่วยงานราชการ จะได้ประสานสำนักงานคณะกรรมการการเลือกตั้งในพื้นที่ เพื่อดำเนินการตักเตือน ให้ผู้ติดป้ายหาเสียง ดำเนินการแก้ไขให้ถูกต้อง มีให้เกิดความเดือดร้อนต่อพี่น้องประชาชนอีกต่อไป จึงแจ้งมาเพื่อโปรดทราบ
ความเห็นของผู้แจ้ง: ขอบคุณค่ะ จะรอดูผลพรุ่งนี้นะคะ
พื้นที่: แขวงป้อมปราบ เขตป้อมปราบศัตรูพ่าย กรุงเทพมหานคร